વૈભવી કાર્સનું નિર્માણ કરવા માટે વિશ્વભરમાં જાણીતી જર્મન કાર નિર્માતા કંપની બીએમડબલ્યુએ પોતાની નવી મિની રેન્જને ભારતીય ઓટોમોબાઇલ બજારમાં લોન્ચ કરી છે. પહેલીવાર કોઇ કંપનીએ નાની શ્રેણીની કારને પાંચ દરવાજા સાથે બજારમાં ઉતારી છે. કંપનીએ નેક્સ્ટ જેન હેચને ત્રણ ટ્રિમ્સ, વન, કૂપર અને કૂપર એસ સાથે રજૂ કરી છે. કંપની અનુસાર તેનું ઉત્પાદન શરૂ કરી દેવામાં આવી રહ્યું છે અને તે આગામી વર્ષે બજારમાં ઉપલબ્ધ થઇ શકશે. કંપનીએ તેની કિંમત 31.85 લાખ રૂપિયા(3-ડોર) અને 35.20 લાખ રૂપિયા(5-ડોર) રાખી છે.